Euroopa Liidu Teataja L 327 , 21/12/1999 Lk 0005 - 0006



Nõukogu määrus (EÜ) nr 2701/1999, 14. detsember 1999, millega muudetakse määrust (EÜ) nr 2201/96 töödeldud puu- ja köögiviljasaaduste turu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: (1) määruse (EÜ) nr 2201/96 [3] artiklis 6 sätestatakse, et tomatitoodete suhtes tootmistoetuse andmiseks kehtestatud kvoot jagatakse liikmesriikide vahel igal aastal; 1999/2000. majandusaasta puhul jagatakse vastavalt keskmistele kogustele, mis toodetakse miinimumhinda järgides 1997/1998. ja 1998/1999. aasta jooksul; alates 2000/2001. aastast on jagamise aluseks toodetud keskmised kogused kolme majandusaasta jooksul, mis eelnevad majandusaastale, mille jaoks jaotus tehakse; (2) Portugalis olid 1997/1998. majandusaastal väga ebasoodsad ilmastikutingimused, mis põhjustasid toodangu vähenemise ebatavaliselt suurel määral; kvootide jaotamisel Portugali ebatavaliselt väikese tootmismahu juures ei võetaks arvesse selle liikmesriigi tootmisvõimsust tavapäraste ilmastikutingimuste puhul; (3) Portugalile tuleks erandkorras kaheks asjaomaseks majandusaastaks, 1999/2000. ja 2000/2001. töötlemiseks ettenähtud tomatite tootmise ebatavaliselt suurel määral vähenemise tõttu, anda täiendav tomatikontsentraatide tootmiskvoot, et kompenseerida kvoodi kaotamine 1997/1998. majandusaasta erakorraliste tingimuste tõttu, kahjustamata teiste liikmesriikide tootjaid; selleks täiendavaks koguseks tuleks kinnitada 83468 tonni 1999/2000. majandusaasta puhul ja 2000/2001. majandusaasta koguse arvutamisel tuleks 1997/1998. majandusaastal tegelikult töödeldud kogus asendada algselt Portugalile eraldatud 884592 tonniga; (4) käesolevas määruses käsitletakse 1999/2000. majandusaastat; kõnealune majandusaasta algas 15. juunil 1999; käesolevat määrust tuleks kohaldada alates nimetatud kuupäevast, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2201/96 artiklisse 6 lisatakse järgmine lõige: "3a. Olenemata lõikest 3, eraldatakse Portugalile 1999/2000. ja 2000/2001. majandusaastaks tomatikontsentraadi tootmiseks ettenähtud värskete tomatite täiendav kogus. See kogus on: - 1999/2000. majandusaasta puhul 83468 tonni ja - 2000/2001. majandusaasta puhul võrdne vastavalt lõikele 3 arvutatud koguse ja selle koguse vahega, mis on saadud Portugalis 1997/1998. majandusaastal tomatikontsentraadi tootmiseks kasutatud värskete tomatite koguse asendamisel 884592 tonniga. Lõikes 1 osutatud värskete tomatite kogust ja lõike 2 teise lõigu esimeses taandes osutatud tomatikontsentraadi tootmiseks ettenähtud värskete tomatite kogust suurendatakse kahe kõnealuse majandusaasta puhul Portugalile eraldatava täiendava koguse võrra." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 15. juunist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 1999 Nõukogu nimel eesistuja K. Hemilä [1] Arvamus on esitatud 2. detsembril 1999 (Euroopa Ühenduste Teatajas seni avaldamata). [2] Arvamus on esitatud 20. oktoobril 1999 (Euroopa Ühenduste Teatajas seni avaldamata). [3] EÜT L 297, 21.11.1996, lk 29. Määrust on viimati muudetud määrusega (EÜ) nr 2199/97 (EÜT L 303, 6.11.1997, lk 1). --------------------------------------------------